open-index/open-wikipedia-markdown huggingface dataset:
FK Ketera

**Šalčininkų „FK Ketera“** –  Lietuvos futbolo klubas iš Šalčininkų.

## Istorija
2015 m. įkurtas vaikų klubas FK Šalčia (nesusijęs su buvusiu FK Šalčia klubu). Įvairaus amžiaus grupių komandos dalyvavo Lietuvos čempionatuose bei turnyruose. 2019 m. klubas pakeitė pavadinimą į FK Ketera.

2021 m. lapkričio mėn. klubo auklėtinė Patricija Penkauskaitė gavo pakvietimą į WU15 rinktinę, o 2022 m. į Lietuvos WU17 rinktinę.

2021 m. klubo auklėtiniai debiutavo SFL A divizione Šalčininkėlių FK Visinčios komandoje.

2022 m. FK Ketera debiutavo SFL C divizione, ir užėmė pirmąją vietą. Komandos sudėtyje buvo nemažai Šalčininkėlių FK Visinčios žaidėjų. Komanda dažnai buvo pristatoma kaip **Ketera–Visinčia**. Birželio mėn. klubas prisijungė prie Capelli Sport Talents LT bendruomenės.

2023–2025 m. klubo treneriu dirbo Felipe Brisola.

## Sezonai

### [[LFF]] varžybos

|}

### [[SFL]] varžybos

|}

## Šaltiniai

## Nuorodos
* Klubo Facebook paskyra
Suspiria (garso takelis)

**Suspiria (Music for the Luca Guadagnino Film)** – britų muzikanto Thom Yorke sukurtas garso takelis 2018 m. išleistam filmui „Suspirija“. Tai – pirmasis atlikėjo sukurtas pilno filmo garso takelis, anksčiau jis buvo sukūręs muzikos drabužių linijos „Rag & Bone“ reklaminiams filams, taip pat spektakliui „*Old Times*“.

Įrašas sulaukė didžiulio kritikų pripažinimo, o kūrinys „Suspirium“ 2020 m. nominuotas „Grammy“ apdovanojimų geriausios, sukurtos dainos vizualinei medijai nominacijoje.

2019 m. išleistas EP „*Suspiria Limited Edition Unreleased Material*“, kuriame skamba dainos, nepatekusios į albumą.

## Dainų sąrašas

## Kūrybinė grupė
* Thom Yorke – žodžiai, muzika, aranžuotės, prodiusavimas, įrašymas
* Sam Petts-Davies – prodiusavimas, įrašymas, suvedimas, muzikos redagavimas
* Hugh Brunt – orkestracija, dirigavimas
* Noah Yorke – būgnai
* Tom Bailey – garso inžinerija 
* Laurence Anslow – garso inžinerijos pagalba 
* Alex Ferguson – garso inžinerijos pagalba 
* Walter Fasano – muzikos redagavimas
* London Contemporary Orchestra and Choir – atlikimas
* Giulia Piersanti – rankos ir akys, pavaizduotos ant viršelio
* Stanley Donwood – dizainas
* Doctor Tchock – dizainas
* Agnes F – dizainas

## Šaltiniai
Kleinikai

**Kleinikais** vadinamos gyvenvietės:
* Baltarusijoje, Bresto srities Bresto rajone;
* Lenkijoje, Palenkės vaivadijos Hainuvkos apskrityje.
Harihara

**Harihara** () – hinduistinė dievybė, apimanti Višnaus ir Šivos aspektus. Žodis susideda iš abiejų šių dievų vardų: *hari-* ('auksinis') yra įprastas Višnaus epitetas, o *hara-* ('griovėjas') – Šivos epitetas. Kartais Višnus gali būti pavaizduotas savo Mohinės avatara.

Hariharos samprata artima monistinei advaita vedantos filosofijai, teigiančiai visų dievų vienybę Brahmane. Hariharos vaizdiniu siekta sumažinti prieštaras tarp vaišnavų ir šaivų valdovų.

Ankstyviausi (VI a.) Hariharą vaizduojantys paminklai aptikti Badamio urvų šventyklų komplekse (Karnataka). Skulptūrose Harihara vaizduojamas dvilypis: dešinioji dalis (Šiva) pateikiama su jogo atributais, kairioji (Višnaus) – su karališkomis regalijomis.

## Šaltiniai
Pandoras

**Pandoras** () – tradicinis itališkas pyragas, įprastai kepamas specialiai kalėdiniam ir naujųjų metų laikotarpiui. Tradicinis Veronoje gaminamas kepinys yra aštuoniakampės žvaigždės formos.

Pyrago viršus dažnai puošiamas vanilės skonio cukraus pudra taip simbolizuojant Italijos Alpes.

Pandoro pyragas yra Antikos laikų kepimo meno dalis, kaip ir sako pavadinimas *pan d'oro* (*auksinė duona*). Viduramžiais baltą duoną valgydavo tik patys turtingiausi žmonės, o paprastiems žmonėms geriausiu atveju tekdavo paragauti tik juodos duonos. Kiaušiniais, sviestu, cukrumi ar medumi pagardinta duona buvo valgoma rūmuose ir buvo vadinama auksine duona. 

Apie desertinės duonos vartojimą savo šaltiniuose užsiminė I a. istorikas Plinijus Vyresnysis. Pirmą kartą Pandoro pyrago pavadinimas iškilo tik XVIII a. ir buvo vartojamas venecijietiškos aristokratijos.

Šiuolaikinis Pandoro pyragas pradėtas gaminti Veronoje 1894 m. spalio 30 d., kai Domenico Melegatti gavo patentą tokio pyrago gamybai.

## Šaltiniai
Anima (albumas)

**Anima** – trečiasis studijinis studijinis britų muzikanto Thom Yorke albumas, išleistas 2019 m. birželio 27 d. Albume skamba sluoksniuota elektroninė muzika, o dainų žodžiai liečia baimės ir dystopijos temas. Kartu su albumu išleistas trumpametražis filmas, kuri režisavo Paul Thomas Anderson, taip pat vaizdo klipas dainai „Last I Heard (...He Was Circling the Drain)“.

Albumas sulaukė didžiulio kritikų pripažinimo ir debiutavo penktojoje Britanijos ir 59–ojoje JAV albumų reitingų vietose. 2020 m. įrašas nominuotas „Grammy“ apdovanojimų geriausio alternatyviosios muzikos albumo ir geriausio specialaus leidimo įpakavimo nominacijose.

## Dainų sąrašas

## Kūrybinė grupė
* Thom Yorke – muzika, žodžiai, vokalas

**Papildomi muzikantai**
* Joey Waronker – būgnai (7)
* Philip Selway – būgnai (8)
* London Contemporary Orchestra and Choir
** Hugh Brunt – dirigavimas, orkestracijos
** Talia Morey – kopijavimas
** Galya Bisengalieva, Alessandro Ruisi, Zara Benyounes, Alexandra Caldon, Venetia Jollands, Patrick Savage, Anna Ovsyanikova, Marianne Haynes – pirmieji smuikai
** Eloisa-Fleur Thom, Emily Holland, Gillon Cameron, Guy Button, Nicole Stokes, Francesca Barritt, Violeta Barreña, Ed McCullagh – antrieji smuikai
** Ian Anderson, Clifton Harrison, Matt Kettle, Matthew Maguire, Diana Matthews, Alison D'Souza, Jenny Lewisohn, Meghan Cassidy – altai
** Brian O'Kane, Reinoud Ford, Jonny Byers, Gregor Riddell, Zoe Martlew, Sergio Serra – violončelės
** Dave Brown, Roger Linley, Laurence Ungless, Gwen Reed – kontrabosai
** Pasha Mansurov, Zinajda Kodrič, Gareth Mclearnon – fleitos
** Craig Apps, Zands Duggan, Louise Anna Duggan – perkusija
** Josephine Stephenson, Héloïse Werner, Fiona Fraser, Harriet Armston-Clarke, Laurel Neighbour, Eleanor Gregory – sopranai
** Rose Martin, Katie Schofield, Amy Lyddon, Emma Lewis, Lissie Paul, Judy Brown – altai

**Techninis personalas**
* Nigel Godrich – prodiusavimas
* Bob Ludwig – garso dizainas

**Dizainas**
* Stanley Donwood – dizainas
* Tchocky – dizainas

## Šaltiniai
Šv. Kozmas ir Damijonas

**Šventieji Kozmas ir Damijonas** (m. 303 m.) – du broliai-dvyniai, arabų gydytojai, ankstyvosios krikščionybės laikų kankiniai. Jie gyveno III amžiuje Egėjos uoste ir romėnų Sirijos provincijoje, žmones gydė nemokamai.

Valdant Romos imperatoriui Diokletianui buvo suimti ir nukirsdinti Antiochijoje prie Oronto. Laikomi gydytojų šventaisiais ir globėjais, taip pat Prahos, Florencijos, Bitonto miestų globėjais.

Minimi rugsėjo 26 d.

## Šaltiniai
Genių atodanga

**Genių atodanga** – geologinis gamtos paveldo objektas, esantis Tauragės rajono savivaldybėje, Mažonų seniūnijoje, Genių kaime, dešiniajame Jūros upės krante. Eroduojantis status šlaitas patenka į Pagramančio regioninio parko teritoriją. Atodanga susiformavusi vaizdingame upės vingyje, Tyrelių miško šiauriniame pakraštyje. Ji pritaikyta lankymui: pažymėta kelio nuorodomis, informacinėmis lentomis. Atodangos viršuje įrengta regykla pasiekiama iš kelio . Priešingame upės krante įsikūrę Lylavėnai.

## Geologija

Genių atodanga priskiriama prie aktyviojo geologinio paveldo objektų, susidariusių dėl upės srovės erozijos ir nuošliaužinių procesų. Staigiame vingyje šlaitą stipriai veikia šoninė upės srovė ir gravitacija, dėl kurios aukštas krantas nuolat byra, šliaužia, virsta žemyn. Atodangos papėdėje esama ir senų, ir jaunų įvairaus dydžio nuošliaužų. Kraštovaizdis nuolat kinta.

Atodangos aukštis siekia 25 m, ilgis palei upę– 160 m, kampas – 40-85 laipsniai. Sudėtis: varvinis molis, moreninis priesmėlis, įvairaus rupumo smėlis, žvyras ir kt.

## Šaltiniai

## Nuorodos

* Atrask Lietuvos saugomas teritorijas. Genių atodanga *saugoma.lt*
* Regykla ant Genių atodangos *pamatyklietuvoje.lt*
Zaliesės valsčius

**Zalesio valsčius** gali reikšti:

* Ažugirės valsčius Vilniaus gubernijos Dysnos apskrityje.
* Zalesės valsčius Gardino gubernijos Kobryno apskrityje;
* Zalesio valsčius Liublino vaivadijos Palenkės Bialos apskrityje;
* Zalesio valsčius Palenkės vaivadijos Sokulkos apskrityje;
Ostruvo valsčius (reikšmės)

**Ostruvo valsčius** gali reikšti:

* Ostruvo valsčius Pakarpatės vaivadijoje;
* Ostruvo valsčius Gardino gubernijos Sokulkos apskrityje;
* Astravo valsčius Minsko gubernijos Naugarduko apskrityje.
Ostruvo valsčius

**Ostruvo valsčius** () – valsčius pietryčių Lenkijoje, Pakarpatės vaivadijoje.

## Istorija

Valsčius įkurtas 1973 m. sausio 1 d. vietoje buvusio Didžiojo Boreko valsčiaus.

## Šaltiniai
Paraudinės dvaras

**Paraudinės dvaras** – dvaras, esantis Molėtų rajone, Balninkų seniūnijoje, Paraudinėje.

Iki šių dienų išliko dvaro sodybos fragmentai: medinis ponų namas su mezoninu ir atviru prieangiu, ledainė. Parke auga reti medžiai: raudonasis klevas, sibirinis kėnis, graikinis riešutmedis.

## Istorija
Dvaras pradėjo kurtis XIX a. pirmoje pusėje. Jam priklausė 200 ha žemės, parkas užėmė 4 ha. 1911 m. dvaro valdytoju tapo Juozas Narkevičius. Vykdant žemės reformą, 1934 m. rugpjūčio 6 d. Žemės reformos valdyba iš Juozo Narkevičiaus perėmė ir išdalino aplinkiniams valstiečiams 32,78 ha Paraudinės dvaro dalį, buvusią prie Šunakojų kaimo, J. Narkevičiui palikta 150 ha žemės Svirnų kaime.

## Išnašos
Siesarties dvaras

**Siesarties dvaras** – dvaras, esantis Molėtų rajone, Videniškių seniūnijoje, Siesartyje.

Iki šių dienų išliko dvaro sodybos fragmentai prie Siesarties upės: raudonų plytų triaukštis vandens malūno pastatas, gyvenamasis namas su meniškai papuoštais langais.

## Istorija

Dvaras pradėjo kurtis XIX a. pirmoje pusėje. XIX a. dvaro savininkas buvo Rapolas Teodoras Išora. Paskui dvaras atiteko jo dukrai Vandai Elžanovskajai. Ši dvarą pardavė Pranui, Jonui ir Antanui Kraujaliams.

## Išnašos
Aidilvaildas-Pain Kovas

**Aidilvaildas**, **Pain Kovas** ir **Ferno slėnis** () – trys gretimos neinkorporuotos bendruomenės San Džasinto kalnuose, Riversaido apygardoje, Kalifornijoje, JAV. Aidilvaildas yra didžiausia gyvenvietė iš šių trijų. Statistiniams tikslams Jungtinių Valstijų gyventojų surašymo biuras Aidilvaildą–Pain Kovą apibrėžė kaip surašymo vietovę. 2023 m. Aidilvailde–Pain Kove gyveno 4250 žmonių. Ferno slėnyje 2023 m. gyveno 155 žmonės.

Aidilvaildas išsidėstęs Ramiojo vandenyno kalnagūbrių maršrute.

„Aidilvaildas mylios aukštyje“ – tai kalnų kurortas kalnuose, virš jūros lygio pakilęs maždaug per mylią (1600 m). Aidilvaildą supa du dideli uolų dariniai – Takvico uola (*Tahquitz Rock*, dar žinoma kaip Lilės uola – *Lily Rock*) ir Savižudžių uola (*Suicide Rock*), jas pamėgę Pietų Kalifornijos kalnalipiai. Čia neįrengta slidinėjimo trasų, todėl „Kalva“ per metus buvo minimaliai išvystyta ir išliko pasivaikščiojimų, lipimo į kalnus ir uolas, pasivažinėjimų dviračiais bei jodinėjimo vieta.

## Išnašos
Maharlika Manila FC

**„Maharlika Manila Football Club“**, o trumpiau **„Maharlika Manila“** – Filipinų futbolo klubas iš Manilos. 

Namų rungtynes žaidžia „Makinlei Hilo“ stadione (), talpinančiame 2 tūkst. žiūrovų.

## Istorija
Klubas įkurtas 2019 m., o 2020 m. buvo suformuota komanda. Dėl pandemijos grėsmių 2021 m. čempionatas Filipinuose nevyko.

Pateko į aukščiausią lygą, kurioje rungtyniavo nuo 2022–2023 m. sezono.

## Pasiekimai

## Sezonai

|}
Šaltiniai:

## Apranga
; Sportinės aprangos pokyčiai.
* Namuose žaidžia x apranga. 

## Sudėtis
*Atnaujinta; [[2023]] m. [[kovo 31]] d.*

## Išnašos

## Nuorodos
* Oficiali svetainė FB
* SOCCERWAY
* FLASHSCORE
* Transfermarkt
* Globalsportsarchive
Juozas Paškevičius

**Juozas [[Paškevičius]]**:

* Juozas Paškevičius (1906) – šaltkalvis, verslininkas

* Juozas Paškevičius (1924) – geologas, geografas
Girsteitiškio dvaras

**Girsteitiškio dvaras** – dvaras, esantis Molėtų rajone, Balninkų seniūnijoje, Girsteitiškyje.

Iki šių dienų išliko dvaro sodybos fragmentai: klojimas, rūmų rūsiai, arklidė, kiaulidė.

## Istorija
Dvaras pastatytas XIX a. I pus. – XIX a. II pus. XIX a. dvaro savininkai buvo Pomarnackiai. 1914 m. gruodžio 23 d. Nikolajus Raiko, dvarą paveldėjęs mirus Marijai Nikolajevnai Šach-Nazarovai, jį pardavė Jonui Vileišiui. Parvykusi iš Ukrainos, 1919 m. Girsteitiškio dvare gyveno Ona Vileišienė, tais pačiais metais į dvarą atvyko Pajaujis (mokė Aleną Vileišytę). 1924 m. dvare lankėsi Mikas Petrauskas ir Mykolas Devenis. 1937 m. J. Vileišis Girsteitiškio dvarą pardavė Žemės ūkio ministerijai (kaip nurodyta pardavimo akte, žemė „apsunkinta skola Vilniaus bankui“).

## Išnašos
Oleksino valsčius

**Oleksino valsčius** () – buvęs administracinis-teritorinis vienetas šiaurės rytų Lenkijoje. Centras – Oleksinas.

## Istorija

Įkurtas XIX a. Gardino gubernijoje. Per I pasaulinį karą panaikintas.

|-
| 1877 m. || || 4360 || 623 kiemai  || 13 seniūnijų || 28
|}

## Šaltiniai
Atoms for Peace

**Atoms for Peace** – britų ir amerikiečių grupė, kurią 2009 įkūrė grupės „Radiohead“ dainų autorius Thom Yorke. Grupė buvo įkurta gyvai atlikti Yorke debiutinio albumo „The Eraser“ dainas.

2013 m. grupė išleido debiutinį albumą „Amok“, kurį pristatė pasaulinio turo metu. Po turo grupė išsiskirstė, tačiau 2018 m., Yorke solinio koncerto metu, kartu sugrojo dainą „Atoms for Peace“. Flea ir Yorke 2019 m. filmui „Bruklino Našlaičiai“ įrašė dainą „Daily Battles“, o Waronker grojo būgnais 2019 m. išleistame Yorke soliniame albume „Anima“. Refosco ir Waronker taip pat įkūrė grupę „Jomoro“, kurios debiutinis albumas „*Blue Marble Sky*“ buvo išleistas 2021 m. birželį.

## Grupės nariai
* Thom Yorke – vokalas, gitara, pianinas, klavišiniai, perkusija
* Flea – bosinė gitara, melodika, perkusija
* Nigel Godrich – klavišiniai, sintezatoriai, gitara, perkusija, pritariamieji vokalai
* Mauro Refosco – perkusija, papildomi būgnai, marimba
* Joey Waronker – būgnai

## Diskografija
* *[[Amok]]* (2013)

## Šaltiniai

## Nuorodos

* Oficialus „Atoms for Peace“ puslapis
*
The Smile

**The Smile** – britų roko grupė, kurią sudaro grupės „Radiohead“ nariai Thom Yorke ir Jonny Greenwood bei grupės „Sons of Kemet“ būgnininkas Tom Skinner. Grupė susiformavo COVID-19 karantino metu, Greenwood kuriant gitaros partijas namuose. Pirmąkart viešai „The Smile“ pasirodė 2021 m. gegužę koncertiniame įraše „*Live at Worthy Farm*“, kurį transliavo Glastonberio festivalis. 2022 m. grupė išleido šešis singlus bei pirmąkart koncertavo prieš gyvą auditoriją. Tų pačių metų gegužę išleistas debiutinis albumas „A Light for Attracting Attention“.

## Grupės nariai
* Jonny Greenwood – gitara, bosinė gitara, klavišiniai, pianinas, arffa
* Tom Skinner – būgnai, perkusija, klavišiniai, pritariamasis vokalas
* Thom Yorke – vokalas, bosinė gitara, gitara, klavišiniai, pianinas

## Diskografija
* *[[A Light for Attracting Attention]]* (2022)
* *[[Wall of Eyes]]* (2024)
* *Cutouts* (2024)

## Šaltiniai

## Nuorodos

* Oficialus „The Smile“ puslapis
*
Euoplos dignitas

***Euoplos dignitas*** – vorų (*Araneae*) būrio, *[[Idiopidae]]* šeimos rūšis. 2023 metais naują rūšį aprašė Kvinslando muziejaus mokslininkai.

Rūšis aptikta Australijos Kvinslando valstijos centrinėje dalyje. Čia ji gyvena pusiau sausringuose Brigalou Belto (*Brigalow Belt*) miškuose. Rūšis yra žinoma tik iš kelių *Eidsvold* ir *Monto* vietovių esančių centrinėje Kvinslando dalyje.

Per tris dienas trukusią paieška 2021 m. gegužę, kelių šimtų metrų kelkraštyje buvo rasta tik viena populiacija, o dauguma buvusių buveinių buvo sunaikintos, jos paverstos žemės ūkio naudmenomis. Anot mokslininkų, didelė jų buveinių dalis yra prarasta, todėl tikėtina, kad tai yra nykstanti rūšis.

Gyvendami atvirose miško buveinėse, juodame dirvožemyje rausiasi urvelius. Patelės savo gyvenimą praleidžia po žeme, kai tuo tarpu patinėliai po 5-7 metų sau poros ieškoti išeina į kitą urvelį.

Patelės užauga iki 5 cm, patinai iki 3 cm ilgio. Patelių šarvelis raudonai rudas, patinų gelsvai raudonas, o pilvelis pilkai rudas.

*Euoplos dignitas* gaudyti vabzdžiams iš lapų stato „duris spąstus“, tokių spąstų matmenys nuo 1,5 cm iki 3 cm skesmens.

Šios retos rūšies patelės laukinėje gamtoje gali išgyventi daugiau nei 20 metų.

Žmonėms ši rūšis nepavojinga.

## Šaltiniai
A Light for Attracting Attention

**A Light for Attracting Attention** – debiutinis britų roko grupės „The Smile“ albumas, išleistas 2022 m. gegužės 13 d. Albumą prodiusavo grupės „Radiohead“ prodiuseris Nigel Godrich.

Albumui pristatyti išleisti šeši singlai: „You Will Never Work in Television Again“, „The Smoke“, „Skrting on the Surface“, „Pana-vision“, „Free in the Knowledge“ ir „Thin Thing“.

„A Light for Attracting Attention“ sulaukė didžiulio kritikų pripažinimo ir pasiekė penktąją vietą Jungtinės Karalystės ir devynioliktąją JAV albumų reitinguose.

## Dainų sąrašas

## Kūrybinė grupė
**The Smile**
* Thom Yorke – vokalas, sintezatoriai (1–2, 9–12), pianinas (1, 4, 8), gitara (1, 3, 6, 10, 12), bosinė gitara (5, 7, 13), vokoderis (7), sikvenceris (8), akustinė gitara (9)
* Jonny Greenwood – sintezatorius (1, 11), gitara (1–3, 5, 7, 8, 13), pianinas (1, 6, 9), bosinė gitara (2–4, 9, 10, 12, 13), klavišiniai (6), akustinė gitara (11), arfa (6)
* Tom Skinner – būgnai (2–7, 9–13), perkusija (2, 6)

**Techninis personalas**
* Nigel Godrich - prodiusavimas
* Bob Ludwig – garso dizainas

**Dizainas**
* Thom Yorke
* Stanley Donwood

**Papildomi muzikantai**
* London Contemporary Orchestra
** Hugh Brunt – orkestracija
** Eloisa-Fleur Thom – smuikas
** Alessandro Ruisi – smuikas
** Zara Benyounes – smuikas
** Sophie Mather – smuikas
** Agata Daraskaite – smuikas
** Charlotte Bonneton – smuikas
** Zoe Matthews – altas
** Clifton Harrison – altas
** Oliver Coates – violončelė
** Max Ruisi – violončelė
** Clare O’Connell – violončelė
* Jason Yarde – saksofonas
* Robert Stillman – saksofonas
* Chelsea Carmichael – fleita
* Nathaniel Cross – trombonas
* Byron Wallen – trimitas
* Theon Cross – tūba
* Tom Herbert – kontrabosas
* Dave Brown – kontrabosas

## Šaltiniai
Geobotanika

**Geobotanika (fitocenologija)** – mokslas, tiriantis augalijos pasiskirstymą Žemėje, augalų rūšių bei bendrijų savybes ir paplitimą, tų savybių priklausomybę nuo praeities ir dabarties sąlygų, įskaitant geologiją, dirvožemį, klimatą ir topografiją.

Skiriamos dvi geobotanikos šakos:

* Augalų geografija (autochorologija, fitogeografija, idiobiologinė geobotanika) – augalų taksonų paplitimo Žemėje ir paplitimo dėsningumų aiškinimas.
* Augalijos geografija (sinchorologija, cenologinė geobotanika) – augalų bendrijų paplitimo aiškinimas.

Kiekviena iš šių šakų analizuoja užimamą geografinį plotą (arealą), jo susidarymą ir kitimą (chorologija). Tam svarbu išaiškinti atskirų kraštų florą (rūšių visumą) ir pažinti augaliją (bendrijų visumą).

## Geobotanikos raida
Jau Senovės Graikijoje, Aristotelio mokinio Teofrasto iš Efeso (371–288 m. pr. m. e.) darbuose galima įžvelgti augalų geografijos užuomazgas. Aleksandro Makedoniečio žygių metu jis pastebėjo skirtumus tarp pažįstamos Viduržemio jūros pakrančių augalijos ir liūčiažalių miškų, dykumų, stepių augalijos skirtumus, nulemtus aplinkos sąlygų skirtumų. 

Augalų geografijos pradininkas vokiečių gamtininkas Aleksandras fon Humboltas (1769–1859)  pagrindė augalijos zoniškumo idėją, pirmą kartą klimatui apibūdinti panaudojo statistinių duomenų vidurkius, sukūrė izotermų metodą. 

Lietuvoje geobotanikos raidos pradžia siejama su Senajame Vilniaus universitete Ž. E. Žilibero pradėtais ir S. B. Jundzilo bei J. Junzilo, J. F. Volfgango, S. B. Gorskio Lietuvos floros tyrimais. Sistemingi Lietuvos floros tyrimai sietini su 1922 m. Kaune įkurtu Lietuvos universitetu ir ten dirbusiu kviestiniu profesoriumi šveicaru C. Regel, kuris išugdė visą pokario profesionalių botanikų kartą: M. Natkevičaitę-Ivanauskienę, P. Snarskį, J. Dagį, K. Brundzą, A. Minkevičių ir t. t.

## Svarba
Geobotanika padeda suprasti augalų rūšių pasiskirstymą, jų ekologines nišas ir veiksnius, darančius įtaką jų augimui ir dauginimuisi. Šios žinios svarbios siekiant išsaugoti gamtos išteklius ir biologinę įvairovę, modeliuoti ateities augalijos ir floros pokyčius. Geobotanika taip pat padeda suprasti, kaip įvairios augalų rūšys gali būti auginamos skirtingose aplinkose, o tai gali padėti ūkininkams optimizuoti derlių ir kartu sumažinti neigiamą poveikį aplinkai. Pasinaudojant geobotanikos žiniomis galima atkurti nualintas ekosistemas nustatant tinkamas augalų rūšis ir bendrijas.

## Šaltiniai
Belezų akmuo

**Belezų akmuo** – stambus riedulys, Elektrėnų savivaldybės saugomas geologinis gamtos paveldo objektas Belezų kaime, Pastrėvio seniūnijoje. Akmuo slūgso apie 5 km į rytus nuo Pastrėvio, prie kelio , šalia posūkio į gyvenvietę. Greta guli du mažesni akmenys. Belezų akmuo pažymėtas informacine rodykle.

Riedulių grupėje didžiausią akmenį saugomu paskelbė Elektrėnų savivaldybės taryba 2017 m. rugsėjo 27 d. sprendimu Nr. V.TS-194. Tai gneiso riedulys su ryškia pegmatito gysla. 

* Aukštis: 1,5 m
* Ilgis: 2,3 m
* Plotis: 1,6 m

## Šaltiniai

## Nuorodos

* Belezų akmuo *saugoma.lt*
* Elektrėnų TIC. Interaktyvus kultūros paveldo objektų ir lankytinų vietų žemėlapis *esvb.lt*
Amok

**Amok** – debiutinis grupės „Atoms for Peace“ albumas, išleistas 2013 m. vasario 25 d. Grupės „Radiohead“ vokalistas Thom Yorke grupę įkūrė 2009 m. gyvai atlikti jo debiutinio albumo „The Eraser“ dainas. 2010 m., pasibaigus koncertiniam turui, grupė tris dienas praleido studijoje, kurdami naujas dainas. Sekančius du metus Yorke ir grupės narys bei prodiuseris Nigel Godrich praleido redaguojant ir tvarkant įrašus, jungiant juos su Yorke elektronika, iš ko ir gimė šis įrašas.

Albumui pristatyti buvo išleisti keturi singlai: „Default“, „Ingenue“, „Judge, Jury and Executioner“ bei „Before Your Very Eyes“, iš kurių „Ingenue“ ir „Before Your Very Eyes“ taip pat sulaukė ir vaizdo klipų.

„Amok“ susilaukė daugiausia teigiamų kritikų įvertinimų, nors kai kurie kritikai albumą įžvelgė kaip per daug panašų į Yorke solinę kūrybą. Albumas debiutavo keleto šalių albumų reitingų dešimtukuose, tarp jų – ir Jungtinės Karalystės ir JAV. Albumas buvo pristatytmas pasaulinio turo metu.

## Dainų sąrašas

## Kūrybinė grupė
**Atoms for Peace**
* Thom Yorke – vokalas, klavišiniai, elektronikos programavimas, gitaros
* Nigel Godrich – prodiusavimas, elektronikos programavimas
* Joey Waronker – būgnai
* Mauro Refosco – perkusija
* Flea – bosinė gitara

**Papildomas personalas**
* Darrell Thorp – gyvų įrašų garso inžinerija
* Drew Brown – papildoma garso inžinerija
* Stanley Donwood – dizainas
* Brian Gardner – garso dizainas

## Šaltiniai
Jonny Greenwood

**Džonatanas Ričardas Gajus Grinvudas** (*Jonathan Richard Guy Greenwood*, g. 1971 m. lapkričio 5 d. Oksforde, Anglijoje) – britų muzikantas ir kompozitorius. Geriausiai žinomas kaip alternatyviojo roko grupės „Radiohead“ gitaristas ir klavišininkas, taip pat kaip filmų muzikos takelių kūrėjas.

Kartu su savo vyresniuoju broliu Colin Greenwood mokėsi mokykloje Abingdone, kur ir sutiko būsimus „Radiohead“ narius. Greenwood buvo paskutinis narys, prisijungęs prie grupės, taip pat iš pradžių grojo klavišiniais ir lūpine armonikėle, vėliau tapo pagrindiniu gitaristu. Studijavo universitete, kurį metė grupei pasirašius kontraktą su įrašų leidykla „Parlophone“, o debiutiniame single „Creep“ girdima Greenwood gitara išpopuliarino visą atliekamą skambesį. Šiuo metu „Radiohead“ yra susilaukę didžiulio kritikų ir klausytojų pripažinimo bei pardavę virš 30 milijonų albumų kopijų. Kartu su kitais grupės nariais 2019 m. įtrauktas į Rokenrolo šlovės muziejų.

Žurnalas „Rolling Stone“ Greenwood skyrė 48–ąją vietą visų laikų geriausių gitaristų sąraše. Taip pat groja bosine gitara, pianinu, sintezatoriais, perkusija, būgnais bei rašo programinę įrangą, kurią muzikos kūrimui naudoja „Radiohead“. Savo rolę grupėje Greenwood įvardina kaip aranžuotojo, padedančio Thom Yorke idėjas perkelti į galutinį produktą. Kaip kompozitorius kuria styginių ir pučiamųjų instrumentų aranžuotes, girdimas „Radiohead“ albumuose, taip pat yra kūręs muziką 
Londono šiuolaikiniam orkestrui bei BBC koncertiniam orkestrui. 2022 m. sukūrė naują grupę „The Smile“, kartu su Thom Yorke ir būgnininku Tom Skinner.

2003 m. išleistas debiutinis solinis Greenwood įrašas, muzikos takelis filmui „*Bodysong*“. 2018 m. nominuotas Oskarui už garso takelį filmui „Nematomas siūlas“, o 2021 m. – už garso takelį filmui „Šuns galia“.

## Diskografija
**Bendri albumai**
* *Threnody For The Victims Of Hiroshima / Popcorn Superhet Receiver / Polymorphia / 48 Responses To Polymorphia* (2012, kartu su „Aukso Orchestra“)
* *Junun* (2015, kartu su Shye Ben Tzur ir „The Rajasthan Express“)

**Garso takeliai**
* *Bodysong* (2003)
* *There Will Be Blood* (2007)
* *Norwegian Wood* (2010)
* *The Master* (2012)
* *Inherent Vice* (2014)
* *Phantom Thread* (2018)
* *You Were Never Really Here* (2018)
* *Spencer* (2021)
* *The Power of the Dog* (2021)

**Dainų rinkiniai**
* *Jonny Greenwood Is the Controller* (2007, kartu su įvairiais atlikėjais)

**EP**
* *Octatonic Volume 2: Industry Water* (2019, kartu su Michael Gordon)

## Šaltiniai

## Nuorodos
*
Colin Greenwood

**Kolinas Čarlzas Grinvudas** (*Colin Charles Greenwood*, g. 1969 m. birželio 26 d. Oksforde, Anglijoje) – britų muzikantas ir kompozitorius. Geriausiai žinomas kaip alternatyviojo roko grupės „Radiohead“ bosistas. Taip pat groja kontrabosu ir elektroniniais instrumentais.

Kartu su savo jaunesniuoju broliu Jonny mokėsi mokykloje Abingdone, kur ir sutiko būsimus „Radiohead“ narius. Šiuo metu „Radiohead“ yra susilaukę didžiulio kritikų ir klausytojų pripažinimo bei pardavę virš 30 milijonų albumų kopijų. Kartu su kitais grupės nariais 2019 m. įtrauktas į Rokenrolo šlovės muziejų.

Be „Radiohead“ veiklos, Greenwood taip pat kuria muziką filmams, groja bosine gitara kitų atlikėjų įrašuose bei savo grupės narių soliniuose įrašuose.

## Šaltiniai

## Nuorodos
*
Ed O'Brien

**Edvardas Džonas Obrajanas** (*Edward John O'Brien*, g. 1968 m. balandžio 15 d. Oksforde, Anglijoje) – britų muzikantas, geriausiai žinomas kaip alternatyviojo roko grupės „Radiohead“ gitaristas bei dainų autorius. Taip pat leidžia solinę kūrybą **EOB** slapyvardžiu.

Mokėsi mokykloje Abingdone, kur ir sutiko būsimus „Radiohead“ narius Anot muzikanto, jo rolė grupėje yra atlikti muziką ir padėti pagrindiniam dainų autoriui Thom Yorke. Dainose jis dažniausiai gitara kuria ambientinius garsus ir tekstūras, pasitelkęs į pagalbą įvairius efektus, taip pat atlieka pritariamuosius vokalus. 2010 m. žurnalas „Rolling Stone“ jam skyrė 59–ąją vietą visų laikų geriausių gitaristų sąraše. Kartu su kitais grupės nariais 2019 m. įtrauktas į Rokenrolo šlovės muziejų.

2020 m. balandį išleido debiutinį solinį albumą „*Earth*“, susilaukusio teigiamų kritikų įvertinimų.

## Diskografija
* *Earth* (2020)

## Šaltiniai

## Nuorodos
*
Philip Selway

**Filipas Džeimsas Selvėjus** (*Philip James Selway*, g. 1967 m. gegužės 23 d. Oksforde, Anglijoje) – britų muzikantas, geriausiai žinomas kaip alternatyviojo roko grupės „Radiohead“ būgnininkas.

Mokėsi mokykloje Abingdone, kur ir sutiko būsimus „Radiohead“ narius Šiuo metu „Radiohead“ yra susilaukę didžiulio kritikų ir klausytojų pripažinimo bei pardavę virš 30 milijonų albumų kopijų. Kartu su kitais grupės nariais 2019 m. įtrauktas į Rokenrolo šlovės muziejų.

Selway taip pat yra išleidęs tris solinius albumus bei 2017 m. sukūrė garso takelį filmui „*Let Me Go*“.

## Diskografija
**Studijiniai albumai**
* *Familial* (2010)
* *Weatherhouse* (2014)
* *Strange Dance* (2023)

**Garso takeliai**
* *Let Me Go* (2017)

**EP**
* *Running Blind* (2011)

## Šaltiniai

## Nuorodos
* Oficialus Philip Selway puslapis
*
Vladimir Janković

**Vladimiras Jankovičius** (*Vladimir Janković*, g. 1970 m. rugpjūčio 1 d.) – buvęs Serbijos futbolininkas, gynėjas. Pastaruoju metu futbolo treneris.

## Karjera
Gimė Smedereve, Rytų Serbijos mieste prie Dunojaus upės. 

### Žaidėjo karjera
Atstovavo FK Smederevo, FK Železničar (Indžija), FK Agrounija (Indžija), FK Partizan ir FK Rad jaunimo ekipoms.

Pradėjo žaisti vietinėje jaunimo komandoje 1980 m. būdamas 10 metų. Tada persikėlė į Indžiją, kur atstovavo FK Železničar ir FK Agrounija jaunimo ekipoms. 1983 m. prisijungė prie FK Partizan, kuriame praleido trejus metus. Vėliau persikėlė į FK Rad.

1988–1996 m. rungtyniavo FK Železničar Inđija. Šiame klube rungtyniavo iki 1996 m., kai pradėjo futsal karjerą KMF Dorćol, kurią baigė KMF Zemun 2004 m.

### Trenerio karjera
Nuo 2009 m. dirbo treneriu Serbijoje, vėliau – Kipre, Graikijoje ir Juodkalnijoje.

2021 m.	dirbo OFK Titograd, 2021–2022 m. – OFK Petrovac, o 2022 m. – FK Dečić vyr. treneriu.

2023 m. kovo 31 d. prisijungė prie Riterių klubo trenerių štabo. Asistentu tapo Predrag Pešič.

2023 m. liepos 25 d. tapo žinoma, kad treneris atleistas.

Netrukus treneris persikėlė į Juodkalniją. Tapo Nikšičiaus „Sutjeska“ strategu. 2023 m. gruodžio mėn. atleistas.

## Pasiekimai

### Vyr. trenerio asistantas
; su FK Čukarički
* Serbijos taurė: 2014–2015 m.

; su FK Crvena Zvezda
* Serbijos Superlyga (3): 2017–2018, 2018–2019, 2019–2020 m.

## Šaltiniai

## Nuorodos
* alyga.lt svetainė
* Transfermarkt
* Globalsportsarchive
Al Bataeh Club

**Bataicho futbolo klubas**, o angliškuose šaltiniuose **„Al Bataeh Club“** () – JAE futbolo klubas iš Bataicho miesto (Šardžos emyratas).

## Istorija
Klubas įkurtas 2012 m. Rungtyniavo žemesniuose divizionuose. 2019–2020 m. sezonas buvo nutrauktas dėl pandemijos grėsmių. Tuo metu ekipa buvo trečioje vietoje Pirmame divizione. 2020–2021 m. vėl liko trečioje vietoje. 2021–2022 m. užėmė antrą vietą ir po sezono buvo perkelti į stipriausią šalies lygą.

2022–2023 m. sezone rungtyniavo PRO lygoje, aukščiausioje šalies lygoje. Užėmė dvyliktą vietą iš keturiolikos dalyvių.

## Pasiekimai
;  **[[UAE Pro League]] (I):**
*  **Čempionai (0):** –

;  **Pirmasis divizionas (II):**
*  **Nugalėtojai (0):**
*  **Antroji vieta (1):** 2022–2023 m.

;  **JAE Federacijos taurė:**
: **Nugalėtojai (0):** –

## Sezonai

Šaltinis: 

## Spalvinė gama
Raudona ir balta spalvos.

## Apranga
; Sportinės aprangos pokyčiai.
* Namuose žaidžia raudona apranga.

## Garsesni žaidėjai
; Žaidėjai, atstovavę JAE nacionalinei rinktinei
*  Abdulaziz Haikal Al-Balooshi, gynėjas;
*  Mohamed Ahmed Juma, gynėjas;
*   Ahmed Khalil Al-Junaibi, puolėjas;
; Užsieniečiai
*  Azizjon Gʻaniyev, saugas;

## Išnašos

## Nuorodos
* **Oficiali klubo svetainė**
* facebook paskyra *(arabų k.)*
* SOCCERWAY 
* FLASHSCORE 
* Transfermarkt 
* Globalsportsarchive
Donatas Paužuolis

**Donatas Paužuolis** (g. 1984 m. rugsėjo 12 d. Vilniuje) – Lietuvos aviamodeliuotojas, daugkartinis Lietuvos ir pasaulio čempionas.

## Biografija
Modeliuoti pradėjo 1992 m. Vilniuje. Pirmasis treneris – sportininko tėvas R. Paužuolis. Nuo 1995 m. konstruoja ir gamina tik radijo bangomis valdomus modelius.

2023 m. pasaulio F3P čempionate Paužuolis pilotavimo rungtyje iškovojo sidabro medalį, o skrydžių pagal muziką rungtyje antrą kartą tapo pasaulio čempionu.

## Šaltiniai
Kamionkos valsčius (reikšmės)

**Kamionkos valsčius** gali reikšti:

* buvę valsčiai Gardino gubernijoje:
** Kamenkos valsčius Gardino apskrityje,
** Kamionkos valsčius Sokulkos apskrityje;
* Kamionkos valsčius, dabartinis valsčius Liublino vaivadijoje;
* Kamionkos valsčius, buvęs valsčius Lodzės apskrityje.
Kamionkos valsčius

**Kamionkos valsčius** () – valsčius rytų Lenkijoje, Liublino vaivadijoje, Liubartuvo apskrityje. Centras – Kamionkos miestas.

## Istorija

Įkurtas 1874 m. vietoje buvusio Kozluvkos valsčiaus.

## Šaltiniai
Kamenos valsčius

**Kamenos valsčius** yra buvęs:

* Gardino gubernijos Sokulkos apskrityje;
* Kelcių vaivadijos Konskio apskrityje;
* Varšuvos gubernijos Vloclaveko apskrityje.
Siauralapis raibsteglis

**Siauralapis raibsteglis** (*Aspalathus linearis*) – pupinių šeimos (*Fabaceae*) krūmų rūšis. Natūraliai paplitusi Pietų Afrikos Respublikoje, Vakarų Kape, Sederbergo gamtiniame regione. Endeminis šio krašto augalas.

Krūmas 1–1,5 m aukščio, glotniu pagrindiniu kamienu ir gausiai nuo jo atsišakojančiomis šakelėmis. Lapai iki 10 mm ilgio, panašūs į spyglius – siauri, minkšti, aštriais galais. Žiedynai geltoni, panašūs į kitų pupinių augalų.

Iš siauralapio raibsteglio lapų gaminama arbata, vadinama ***rooibos*** arba raudonąja arbata. Joje daug askorbo rūgšties, nėra kofeino, lyginant su arbatmedžio arbata mažai taninų.


Aspalathus linearis 156162295.jpg|Raibsteglių plantacija PAR
Rooibos Téi.jpg|Arbatai paruošti džiovinti lapeliai
Rooibos tea in a glass with dry rooibos.jpg|Siauralapio raibsteglio arbata *rooibos*


## Šaltiniai
Plynosios pažintinis takas

**Plynosios pažintinis takas** – pažintinis takas, įrengtas Tauragės rajono savivaldybėje, Žygaičių seniūnijoje, Tyrelio miške, Plynosios pelkėje, kuri driekiasi į rytus nuo žvyruoto kelio . Priešingoje pusėje įkurtas Tyrelio kraštovaizdžio draustinis. Į taką veda kelyje pastatytos nukreipiančios rodyklės. Tako ilgis po 2020 m. rekonstrukcijos – 1,3 km.

Pažintinis takas įrengtas siekiant supažindinti lankytojus su Plynosios telmologiniu draustiniu, unikaliomis tipiškos aukštapelkės komplekso gamtinėmis vertybėmis. Pagramančio regioniniame parke plytinčioje pelkėje gausu retų augalų ir gyvūnų rūšių. Sutinkamos 2 rūšys saulašarių: apskritalapė ir ilgalapė. Peri dirviniai sėjikai, tetervinai.

## Maršrutas

2003 m. į atviros pelkės vidurį buvo nutiestas vienos krypties medinių lentų takas, kuris driekėsi į vieną pusę apie 1,5 km. Šalia pastatyti keli informaciniai stendai, supažindinantys su maršrutu, sutinkama flora ir fauna. Vienas iš tako informacinių stendų pasakoja, jog būtent dėl dirvinių sėjikų šioje aukštapelkėje nebuvo leidžiama išplisti medžiams, mat šie retai skraidantys paukščiai įsikuria tik atvirose aukštapelkėse, lizdus suka ant žemės. 

Pažintinis maršrutas prasideda iškart išsukus iš rajoninio kelio į priešpelkio brandų mišką, natūralaus grunto taku per eglyną. Prie rodyklės pateikiama informacija apie lankytojo bilietą, kurį galima įsigyti SMS žinute. Toliau takas darosi šlapesnis, kol galiausiai prasideda virš šlapynės pakelta medinė tako konstrukcija. 2019 m. remontuojant susidėvėjusį ir nebesaugų taką, jis sutrumpėjo iki 800 m, nes pelkės viduryje stovėjęs apžvalgos bokštelis buvo išardytas, o naujas pastatytas atviros erdvės pakraštyje. Naujasis takas pakeltas ant skersai sudėtų vamzdžių elementų, kurie netrukdo laisvai judėti vandeniui, vabzdžiams ir kitai smulkiajai gyvūnijai. Palyginti siauro tako paklotą sudaro po tris į plotį sudėtas išilgines lentas. Artėjant prie pelkės, medžiai žemėja ir retėja, daugėja krūmynų ir žolynų, kol galiausiai atsiveria plyna pelkė. 2020 m. prie 800 m suremontuoto tako papildomai įrengta 500 m ilgio kilpa pelkės pakraščiu, per beržyną ir spanguolyną.


Plynosios pažintinis takas.JPG|Nukreipianti rodyklė prie žvyrkelio Tyrelio miške
Plynoji, schema.JPG|Tako planas su QR kodu maršruto pradžioje
Plynoji, takas.JPG|Takas pakeltas ant skersai sudėtų vamzdžių elementų


## Šaltiniai

## Nuorodos

* Sąrašas:Lietuvos pažintiniai takai
* Plynosios pelkės pažintinis takas *saugoma.lt*
* Kelionės Lietuvos takais. Plynosios pažintinis takas *checkinlithuania.com*
*
2023 m. Europos sunkiosios atletikos čempionatas

**2023 m. Europos sunkiosios atletikos čempionatas** – 101-asis Europos sunkiosios atletikos federacijos organizuotas geriausių Europos sunkiosios atletikos sportininkų čempionatas, kuris vykobalandžio 15 d. – balandžio 23 d. Armėnijoje.

Reaguojant į 2022 m. Rusijos invazija į Ukrainą, čempionate neleista startuoti atletams iš Rusijos ir Baltarusijos.

Čempionatas yra vienos iš dviejų Europoje vykusių varžybų, kurios įtrauktos į 2024 m. vasaros olimpinių žaidynių kvalifikacinį kalendorių. 

## Incidentai
Čempionato atidarymo metu uždegta Azerbaidžano vėliava. Per atidarymo iškilmes ant scenos rikiuojant dalyvaujančių šalių vėliavas ant scenos užlipęs vienas iš atidarymo ceremonijos režisierių Aramas Nikolianas išplėšė Azerbaidžano vėliavą iš ją laikiusios merginos rankų, padegė ir mojuodamas nusinešė į užkulisius, kur jį nusivijo apsaugos darbuotojai.

Azerbaidžano delegacija pasitraukė iš varžybų ir paliko Armėniją motyvuodami saugumo trūkumu Azerbaidžano sunkiaatlečiams.

## Medalių lentelė

## Medalininkai
### Vyrai

### Moterys

## Dalyvaujančios šalys
318 sunkiaatlečiai iš 40 šalių užregistruoti dalyvauti čempionate:

#  (5)
#  (20) 
#  (7)
#   (4)
#  (5)
#  (2)
#  (14)
#  (5)
#  (1)
#  (16)
#  (9)
#  (3)
#  (10)
#  (7)
#  (13)
#  (12)
#  (15)
#  (7)
#  (7)
#  (2)
#  (5)
#  (7)
#  (8)
#  (5)
#  (8)
#  (1)
#  (1)
#  (11)
#  (4)
#  (7)
#  (14)
#  (7)
#  (9)
#  (3)
#  (8)
#  (14)
#  (6)
#  (2)
#  (19)
#  (15)

## Lietuvos komanda

;Vyrai

;Moterys

## Šaltiniai

## Nuorodos
* Oficiali EWFED svetainė
Stalo tenisas 2024 m. vasaros olimpinėse žaidynėse

**[[Stalo tenisas]] 2024 m. vasaros olimpinėse žaidynėse** vyko 10-ą kartą olimpinių žaidynių istorijoje. Stalo teniso programa ir dalyvių skaičius olimpiadoje liko nepakitusi lyginant su 2020 m. olimpiada. Kinijos rinktinė laimėjo visas rungtis.

## Medalininkai

## Medalių lentelė

## Šaltiniai

## Nuorodos
* Oficiali svetainė
Libertavos dvaras

**Libertavos dvaras** – dvaras, esantis Molėtų rajone, Balninkų seniūnijoje, Libertavoje.

## Istorija
XIX a. dvaras priklausė dvarininkui Fiodorui Paškevičiui, iš jo dvarą įsigijo Kornelijus Makarskis ir jo žmona Marija Mackevičiūtė-Makarskienė. Sutuoktiniams mirus, 1882 m. dvarą paveldėjo sūnus Anupras Makarskas. Prieš 1914 m. jis samdė žmones, kad šie mokytų lietuviškai skaityti ir rašyti kumečių vaikus. 1914 m. dvaras paminėtas juodraštinėje Balninkų priešvedybinės apklausos knygoje. Dvarą Anupras Makarskas valdė iki 1922 m., teritorija buvo apsodinta medžiais, būta dviejų tvenkinių, sodo. Vykdant žemės reformą, 1926 m. balandžio 28 d. žemės reformos valdyba nutarė Libertavos dvarą perimti iš Anupro Makarsko įpėdinių (apytikriai 200 ha žemės), dalis likusios žemės atiteko A. Makarsko sesers vyrui A. Prušinskui.

Sovietmečiu dvaro rūmuose veikė mokykla ir biblioteka, gyveno Dapkūniškių kolūkiečių šeimos. Dvare gyventa maždaug iki 2010 m.

2011 m. Molėtų rajono savivaldybės administracija inicijavo teisines procedūras dėl dvaro ansamblio išsaugojimo. 2020 m. birželio 5 d. Libertavos dvarą perėmė ir patikėjimo teise pradėjo valdyti Turto bankas. Atlikti Libertavos dvaro rūmų ir svirno pastatų fotogrametriniai apmatavimai.

## Būklė
Iki šių dienų išlikę mediniai rūmai su stambiu dviaukščiu rizalitu centre (langai ir pakraigės dekoruotos medžio pjaustiniais), svirnas, tvartas, parkas su smulkiosios architektūros elementais yra kultūros paveldo objektai.

2018 m. duomenimis, dvaro rūmų būklė buvo prasta: išgriautos krosnys, sienos, sukritusios perdangos tarp aukštų; nebelikę dalies dvaro svirno stogo, grindų, sienos supuvusios.

## Išnašos
Zubžyca

**Zubžyca** vadinami kaimai:

## Lenkija
* Palenkės vaivadijos Sokulkos apskrityje:
** Didžioji Zubžyca šiaurės vakaruose,
** Mažoji Zubžyca pietryčiuose.
Bagnų valsčius

**Bagnų valsčius** () – buvęs administracinis-teritorinis vienetas dabartinėje šiaurės rytų Lenkijos teritorijoje. Centras – Bagnai, vėliau – Domuratai.

## Istorija

Įkurtas XIX a. Gardino gubernijoje. Per I pasaulinio karą panaikintas.

|-
| 1877 m. || || 5561 || 718 kiemų  || 22 seniūnijos || 39
|}

## Šaltiniai
Gžebenio valsčius

**Gžebenio valsčius** () – buvęs administracinis-teritorinis vienetas dabartinėje šiaurės rytų Lenkijos teritorijoje. Centras – Gžebenis, vėliau – Naujadvaris.

## Istorija

Įkurtas XIX a. Gardino gubernijoje. Per I pasaulinio karą panaikintas, jo vietoje tikriausiai įkurtas Naujadvario valsčius.

|-
| 1877 m. || || 3847 || 436 kiemai  || 13 seniūnijų || 24
|}

## Šaltiniai
Zubžycos valsčius

**Zubžycos valsčius** () – buvęs administracinis-teritorinis vienetas dabartinėje šiaurės rytų Lenkijos teritorijoje, pasienyje su Baltarusija. Centras – Mažoji Zubžyca, vėliau – Babikai.

## Istorija

Įkurtas XIX a. Gardino gubernijoje. Per I pasaulinio karą panaikintas, jo vietoje tikriausiai įkurtas Adelsko valsčius.

|-
| 1877 m. || || 5974 || 844 kiemai  || 21 seniūnija || 32
|}

## Šaltiniai
Mažieji Auciukai

**Mažíeji Auciukai̇̃**  (, ) – agromiestelis pietryčių Baltarusijoje, 13 km į rytus nuo Kalinkavičų. Apylinkės centras.

## Istorija

XIX a. buvo bažnytkaimis Rečycos apskrities Auciukų valsčiuje.

## Šaltiniai
Didieji Auciukai

**Didieji Auciukai** (, ) – kaimas pietryčių Baltarusijoje, 24 km į pietryčius nuo Kalinkavičų. Apylinkės centras.

## Istorija

XIX a. buvo kaimas, Rečycos apskrities Auciukų valsčiaus centras, veikė mokykla.

## Šaltiniai
Auciukai

**Auciukais** vadinamos Baltarusijos gyvenvietės Gomelio srityje, kurias skiria 7 km:

* Didieji Auciukai šiaurėje,
* Mažieji Auciukai pietuose.
Dziaražyčai

**Dziaražyčai** (, ) – kaimas pietryčių Baltarusijoje, 25 km į pietvakarius nuo Lojevo, pasienyje su Ukraina, dešiniajame Dniepro krante.

## Istorija

XIX a. buvo kaimas, Rečycos apskrities Dziaražyčų valsčiaus centras.

## Šaltiniai
Didžiokų dvaras

**Didžiokų dvaras** arba **Didžiadvario dvaras** – dvaras, buvęs Didžiokuose, Molėtų rajone. Išlikę dvaro sodybos fragmentai (ledainė, skalbykla, tvartų griuvėsiai, parkas), Didžiokų koplyčia.

## Istorija
XVIII a. pab. Didžiokų dvaro savininkas buvo J. Jelenskis. XIX a. dvaras vadintas Didžiadvariu. 1842 m. dvarą pradėjo valdyti Vilniaus pakamorė G. Jelenskis. 1861 m. Didžiadvaris su Ambraziškių ir Timoniškių palivarkais perėjo B. Jelenskiui. XIX a. pab. Kostas Jelenskis pastatė mūrinį dvarą, spaudos draudimo laikais iki 1905 m. dvaro pastato palėpėje veikė slapta daraktorinė mokykla. 1914 m. Didžiokų dvaras atiteko J. Jelenskai, o 1923 m. – M. Jelenskiui. 1936 m. dvarą įsigijo Mykolas Devenis.

Dviejų aukštų dvaro rūmai su mansardomis sugriauti po Antrojo pasaulinio karo.

## Išnašos
Dziornavičai (Naroulia)

:: *Apie kaimą šiaurės Baltarusijoje žr. [[Dziornavičai]]*.

**Dziornavičai** (, ) – buvęs kaimas pietryčių Baltarusijoje, 27 km į pietryčius nuo Naroulios, pasienyje su Ukraina.

## Istorija

Minimi nuo XVIII a., XIX a. čia buvo dvaras ir kaimas, Rečycos apskrities Dziornavičų valsčiaus centras. 1986 m. už 35 km į pietryčius, Ukrainoje įvyko Černobylio avarija, dėl kurios iš gyvenvietės buvo iškelti visi gyventojai (308 šeimos).

## Šaltiniai
Dziornavičai

:: *Apie kaimą pietų Baltarusijoje, sunykusį dėl Černobylio katastrofos, žr. [[Dziornavičai (Naroulia)]]*.

**Dziornavičai** (, ) – kaimas šiaurės Baltarusijoje, 45 km į rytus nuo Verchniadzvinsko. Apylinkės centras.

## Istorija

XIX a. buvo miestelis, Drisos apskrities Dziornavičų valsčiaus centras.

## Šaltiniai
Dziornavičų valsčius

**Dziornavičų valsčius** buvo carmečiu:

* Minsko gubernijos Rečycos apskrityje;
* Vitebsko gubernijos Drisos apskrityje.
Damanavičai

**Damãnavičai**  (, ) – agromiestelis pietryčių Baltarusijoje, 29 km į šiaurę nuo Kalinkavičų. Apylinkės centras.

## Istorija

XIX a. buvo kaimas ir dvaras, Rečycos apskrities Damanavičų valsčiaus centras.

## Šaltiniai
Zaspa

**Zaspà**  (, ) – agromiestelis pietryčių Baltarusijoje, 14 km į pietus nuo Rečycos. Apylinkės centras.

## Istorija

XIX a. buvo kaimas ir dvaras, Rečycos apskrities Zaspos valsčiaus centras.

## Šaltiniai
Molėtų dvaras

**Molėtų dvaras** – dvaras, buvęs Molėtuose.

## Istorija
Dvaras Molėtuose įsikūrė apytikriai 1517 m., jame būta alaus daryklos, spirito varyklos, malūno. Prie dvaro augo gyvenvietė. 1592 m. Molėtų dvarą administruoti privalėjo Vaina, Vilniaus katedros prelatas kustodas. 1595–1597 m. dvare buvo 28 dūmai, 1690 m. – 57 dūmai, smuklė ir malūnas. 1736 m. Molėtų dvarui ir vyskupo valdai priklausė 27 ežerai, 13 kaimų, 100 namų, kuriuose gyveno 223 asmenys, veikė spirito varykla, alaus darykla. XIV–XVIII a. Molėtų dvaras priklausė Vilniaus vyskupui, o 1795 m. perėjo Pamarneckiams.

1909 m. lapkričio 4 d. Molėtų dvarą nusipirko Kazimieras Graužinis. 1913 m. dvaro klojime įvyko pirmojo lietuviško spektaklio Keturakio „Amerika pirtyje“ vaidinimas. 1923–1925 m. dvaras išparceliuotas. 1930 m. Molėtų dvaro savininkė Marytė Graužinytė „Pavasario“ sąjungos Molėtų kuopai padovanojo Pavasarininkų kalną.

1941 m. kovo 25 d. Molėtų dvaro pastate pradėjo veikti 25 lovų ligoninė, ji sudegė, jau pasibaigus Antrajam pasauliniam karui.

## Išnašos
Nijolė Prascevičienė

**Nijolė Prascevičienė** (g. 1951 m. balandžio 5 d. Šiauliuose) – Šiaulių smuiko pedagogė, politikė.

## Biografija
Nuo 1971 m. Šiaulių 1-osios muzikos mokyklos mokytoja. 1992–2008 m. grojo Šiaulių miesto simfoniniame orkestre, vėliau kameriniame orkestre.

Organizuoja nemažai renginių, konkursų ir seminarų: tarptautiniai jaunųjų stygininkų seminarai „Skambančios stygos“ (viename iš jų pamokas vedė prof. Zakharas Bronas), tarptautiniai Sauliaus Sondeckio konkursai, tarptautiniai kamerinių ansamblių festivaliai-konkursai „Fiori musicali“, muzikiniai projektai-koncertų ciklai „Vaikai-vaikams“, „Tėvynė tavyje“, „Vasaros stovyklos gabiems vaikams“, Baltijos šalių jaunųjų atlikėjų koncertai.

Šv. Kazimiero ordino narė. Šiaulių miesto kultūros tarybos pirmininkė.

## Narystė
* Europos styginių pedagogų asociacijos (ESTA) Lietuvos skyriaus tarybos narė
* Šiaulių miesto profesionaliosios muzikos komisijos narė

## Šaltiniai
Paryžiaus Versalio parodų rūmai

**Paryžiaus Versalio parodų rūmai** () – universali parodų arena Paryžiuje, Prancūzijoje. Kompleksą sudaro 8 paviljonai, 2 auditoriumai ir 32 susirinkimų kambariai.

## Istorija

1923 m. parodų rūmai oficiali atidaryti.

2024 m. arenoje vyks 2024 m. vasaros olimpinių žaidynių stalo teniso, rankinio ir tinklinio varžybos.

## Šaltiniai

## Nuorodos
* Oficiali svetainė
Krekenos

**Krekenos** – gyvulio patelės pieno liaukų sekretas paskutinėmis nėštumo ir pirmosiomis po atsivedimo dienomis, gyvulių jauniklių maistas. Pasižymi labai dideliu maistingumu. Krekenomis jauniklis ne tik maitinamas, bet ir gauna daug imunoglobinų.

Krekenose daug baltymų (albuminų, globulinų), riebalų, imuninių medžiagų, fermentų, vitaminų, mikroelementų. Karvių krekenos savo savybėmis ir chemine sudėtimi gerokai skiriasi nuo normalaus pieno. Jos yra tirštos, tąsios, specifinio kvapo, gelsvai rusvos, sūrokos. Verdamos, sterilizuojamos, pasterizuojamos krekenos sukreša, todėl jų turintis pienas netinka pieno produktams gaminti.

Didelė dalis tautų krekenų maistui tradiciškai nevartodavo ne tik dėl speficinio skonio ir savybių, bet ir dėl to, kad jos buvo skirtos gyvulių jaunikliams. Tačiau, pavyzdžiui, turkmėnai, kurie didelę dalį kupranugarių jauniklių papjaudavo karakuliui, turėdavo krekenų perteklių ir iš jų gamindavo minkštą sūrį. Iš krekenų sūriai, pudingai, blynai gaminami Ukrainoje, Suomijoje, Airijoje, Indijoje, Meno saloje.

## Šaltiniai
Šparaginė pupelė

**Šparaginės pupelės** – maistui skirtos neprinokusios daržinės pupelės (*Phaseolus vulgaris*) ankštys; taip pat vadinami ir jas vedantys augalai. Šparaginės pupelės skinamos ir valgomos kol jų ankščių odelė tebėra stora ir mėsinga, o sėklos (pupelės) dar nesusiformavusios.

Nuo XIX a. pab. pradėtos veisti pupelių veislės, kurių ankštys negyslotos. Iš daugelio tokių veislių renkamos šparaginės pupelės. Išvesta >130 pupelių valgomomis ankštimis veislių. Šparaginės pupelės skirstomos į krūmines ir vijoklines. Mėgsta šilumą, drėgmę sulaikančią dirvą, auga greitai, ankstyvoje augimo stadijoje saugotinos nuo sraigių ir šliužų. Vijoklinėms pupelėms reikalingos atramos.

Šparaginės pupelės valgomos virtos, keptos, troškintos, dedamos į sriubas, troškinius. Gali būti konservuojamos. Į prekybą tiekiamos dažniausiai šaldytos. Pagrindiniai šparaginių pupelių augintojai 2020 m. buvo Kinija (18 mln. tonų), Indonezija (0,9), Indija (0,6), Turkija (0,5), Tailandas (0,3).

## Šaltiniai